ตลท. ปลดเครื่องหมาย “H” หุ้น TRUBB หลังแจงข้อมูลครบถ้วน
ตลท.ปลด H หุ้น TRUBB ตั้งแต่เวลา 10.15 น. ของวันนี้ (14 ม.ค.) เป็นต้นไป หลังชี้แจงไม่ได้ให้ข้อมูลกำไร Q4/58 เผยยังอยู่ระหว่างการจัดทำงบฯ
14 ม.ค. 2559

ผู้สื่อข่าวรายงานว่า จากกรณีที่ตลาดหลักทรัพย์แห่งประเทศไทย (ตลท.) ได้ทำการขึ้นเครื่องหมาย Hบริษัท ไทยรับเบอร์ ลาเท็คซ์ คอร์ปอร์เรชั่น (ประเทศไทย) จำกัด (มหาชน) หรือ TRUBB ภาคเช้าวันนี้ (14 ม.ค.)
ทั้งนี้บริษัทได้เปิดเผยสารสนเทศสำคัญดังกล่าว ผ่านระบบเผยแพร่ข้อมูลของตลาดหลักทรัพย์โดยทั่วถึงแล้ว ตลาดหลักทรัพย์แห่งประเทศไทย (ตลท.) จึงปลดเครื่องหมาย “H” หลักทรัพย์ TRUBB ตั้งแต่การซื้อขายรอบเช้าเวลา 10.15 น. ของวันที่ 14 มกราคม 2559 เป็นต้นไป
อนึ่ง นายวรเทพ วงศาสุทธิกุล ประธานกรรมการ และกรรมการผู้จัดการใหญ่ TRUBB เปิดเผยว่า ตามที่มีข่าวระบุในหนังสือพิมพ์เกี่ยวกับ ผลงานของบริษัทในไตรมาส 4/2558 มีกำไรราว 6 ล้านบาท นั้น บริษัทไม่ได้ให้ข้อมูลเรื่องผลกำไรของไตรมาส 4/2558 เนื่องจากบริษัทยังอยู่ในระหว่างการจัดทำงบการเงินและตรวจสอบโดยผู้สอบบัญชี